పోతులూరి వీరబ్రహ్మేంద్రస్వామి
బ్రహ్మంగారి పూర్తి పేరు పోతులూరి వీరబ్రహ్మేంద్ర స్వామి. ఆయన తండ్రి పోతులూరి పరిపూర్ణయాచార్యులు మరియు తల్లి పోతులూరి ప్రకృతాంబలకు, క్రీస్తు శకం 1608 లో జన్మించాడు . ఆయనను పెంచిన తండ్రి పేరు వీర భోజయాచార్యులు మరియు పెంచిన తల్లి పేరు వీరపాపమాంబ. ఆయనకు చిన్న వయస్సులోనే విశేష జ్ఞానం లభించింది. ఎక్కువ ఆత్మచింతన మితభాషణం అలవడింది. ఆయన వీర భోజయాచార్యులు మరణానంతరం స్వయంగా జ్ఞాన సముపార్జన చేయాలని నిశ్చయించి తన ఎనిమిదవ ఏట దేశాటన కొరకు తల్లి అనుమతి కోరాడు. పుత్రుని మీద ఉన్న మమకారం కారణంగా ఆమె అనుమతిని నిరాకరించగా ఆమెను అనేక విధాలుగా అనునయించి జ్ఞానబోధ చేశాడు. ఆ సందర్భంలో ఆయన పిండోత్పత్తి, జీవి జన్మ రహస్యాలను తల్లికి చెప్పి అనుబంధాలు మోక్షానికి ఆటంకమని, వాటిని వదలమని తల్లికి హితవు చెప్పి ఆమె అనుమతి సంపాదించి దేశాటనకు బయలుదేరాడు.
పొట్లూరి హరికృష్ణ
" అమ్మకు ప్రాణాభివందనం" 
అమ్మ స్పర్శలో.. బ్రహ్మ..
బ్రహ్మ సృష్టిలో.. అమ్మ..
నవమాసాలు భారాన్ని భరిస్తూ -
పునర్జన్మకి వాకిళ్ళు తెరుస్తూ.. 
గాయపడి - బాధపడి
పచ్చిపయితో తన ప్రతిరూపాన్ని (ఓ పసిపాపను)
ప్రపంచానికి పరిచయం చేసిన.. 
అమ్మకు ప్రాణాభివందనం
అమ్మ ఒడిలో - తొలి బడిలో
చనుపాలతో పెంచి - మురిపాలనే పంచి.. 
పసిపాపల ప్రపంచ భాషలో... 
పలకించి - పులకించి,
ఉగ్గుపోసి ఊసునేర్పిన..
నడకతో నడతను నేర్పిన.. 
అమ్మకు ప్రాణాభివందనం..
అమ్మ హృదయం - నా నివాస స్థలంలో 
మొలకేసిన మానవత్వం - నా మానసిక సాహిత్యం...
మనసుతో మనిషిలా - ప్రజాహిత పౌరుడిలా 
అక్షరాల్లో తలకట్టులా - ఆహార్యానికి పంచకట్టి 
తెలుగుజాతి వారసులుగా ... 
భారతీయత/జాతీయత నేర్పిన..
తెలుగమ్మకు ప్రాణాభివందనం..
అమ్మ పేరులో - అమ్మ ఊరిలో..
గుండె పిలుపులో - తెలుగు పలుకులో
వేదాలలో శ్లోకాల్లా - త్యాగాల బాటలో 
సమైక్యతా పథంలో - మమైక్యతా రథంలో 
వందేమాతరం వారసులుగా... 
దేశభక్తితో తీర్చిదిద్దిన .. 
భారతమ్మకు ప్రాణాభివందనం..